ക്വാറന്റീന് ലംഘനം: 45 ബൈക്ക് പട്രോളിങ് ഏര്പ്പെടുത്തിജില്ല പൊലീസ് മേധാവി കല്പറ്റ: കോവിഡ് രോഗികളുമായി സമ്ബര്ക്കത്തില് ഏര്പ്പെട്ട് ക്വാറന്റീന് നിര്ദേശിക്കപ്പെട്ടവര് നിര്ബന്ധമായും കോവിഡ് മാനദണ്ഡങ്ങള് പാലിച്ച് വീടുകളില് റൂം ക്വാറന്റീനില് കഴിയണമെന്ന് ജില്ല പൊലീസ് മേധാവി ഡോ. അര്വിന്ദ് സുകുമാര് അറിയിച്ചു. ക്വാറന്റീനില് കഴിയുന്നവരെ നിരീക്ഷിക്കുന്നതിന് ജില്ലയില് 45 ബൈക്ക് പട്രോളിങ് ഏര്പ്പെടുത്തി. ജില്ലയില് ഞായറാഴ്ച ക്വാറന്റീന് ലംഘനത്തിന് നിരവധി കേസുകള് രജിസ്റ്റര് ചെയ്തതായും അദ്ദേഹം അറിയിച്ചു.വീടുകളിലെ മറ്റുള്ളവരും മാസ്ക് ധരിച്ച് സാമൂഹിക അകലം പാലിച്ചുവേണം കഴിയാന്. ക്വാറന്റീനില് കഴിയുന്നവര്ക്ക് എന്തെങ്കിലും ആവശ്യം ഉണ്ടെങ്കില് ആര്.ആര്.ടിആരോഗ്യ വകുപ്പ് തദ്ദേശ വകുപ്പ് പൊലീസ് എന്നിവരുടെ സഹായം തേടാം. ക്വാറന്റീന് നിര്ദേശിക്കപ്പെട്ടവര് ഒരുകാരണവശാലും വീട്ടില്നിന്ന് പുറത്തിറങ്ങരുത്. ലംഘിക്കുന്നവരെ വീടുകളില് തുടരാന് അനുവദിക്കാതെ സി.എഫ്.എല്.ടി.സിയിലേക്കോ ഡി.സി.സിയിലേക്കോ മാറ്റും. ക്വാറന്റീന് നിബന്ധനകള് പാലിക്കാത്തവര്ക്കെതിരെ കര്ശന നിയമ നടപടികള് സ്വീകരിക്കുമെന്നും പൊലീസ് മേധാവി വ്യക്തമാക്കി.